【戰況R4】三疊都有賺?沈廄孖寶蝕水一半!
2024年04月17日 20:38
東網電視
更多新聞短片
鍾易禮今季達成畢業壯舉只係遲早嘅事,今晚谷戰佢又有頭馬交出,第4場四班1800米,佢策騎13倍冷門「躡景追飛」沿途走外疊,直路率先走甩頂到尾,為佢帶來香港見習騎師生涯第68場頭馬,尚差2W就畢業,而練馬師沈集成今晚咁快已經起孖,呢口第3口孖寶蝕水一半,有人肚滿腸肥了。
賽後,沈集成話「躡景追飛」上季好地地,唔知點解突然間漏氣咁,不過近幾場有番啲腳影,加上評分已屆新低,今場搵鍾易禮減5磅亦有優勢。今仗5檔起步,賽前預料守二疊,但最後走咗3疊,雖然蝕腳程,但賺咗場地偏差,因為今日內欄似乎麻麻,而鍾易禮都跑得好,亦係進步緊嘅騎師。
今場跑第2名為董明朗「金德義」,希威森「領頭先駒」跑第3,第4名為田泰安「巴基之友」。
第4場賽果:11-9-10-8
二重彩賽果:11-9(最後賠率123)